62024TO0045_INF
Sklep Splošnega sodišča (sedmi senat) z dne 25. februarja 2025 –ePURE in Pannonia Bio/Parlament in Svet
(Zadeva T‑45/24)
„Ničnostna tožba – Energija – Uredba (EU) 2023/2405 – Obveznost dobaviteljev letalskega goriva, da zagotovijo, da vse gorivo, ki je na voljo operatorjem zrakoplovov na vsakem letališču Uniji, vsebuje minimalne deleže trajnostnega letalskega goriva – Neobstoj posamičnega nanašanja – Nedopustnost“
Ničnostna tožba – Fizične ali pravne osebe – Akti, ki se nanje neposredno in posamično nanašajo – Posamično nanašanje – Merila – Uredba o določitvi harmoniziranih pravil o uporabi in dobavi trajnostnih letalskih goriv. – Uredba, s katero je dobaviteljem letalskega goriva naloženo, da operaterjem zrakoplovov na letališčih Unije dajo na voljo goriva, ki vsebujejo minimalne deleže trajnostnega letalskega goriva – Izključitev biogoriv, proizvedenih iz poljščin, ki se uporabljajo za živila in krmo, in biogoriv, proizvedenih iz vmesnih poljščin – Tožba proizvajalca in dobavitelja v Uniji obnovljivega etanola, proizvedenega iz poljščin, odpadkov in ostankov – Neobstoj posamičnega nanašanja – Tožba, ki jo je vložilo združenje, ki ga sestavljajo večinoma člani, ki proizvajajo in dobavljajo obnovljiv etanol v Uniji – Neobstoj posamičnega nanašanja – Nedopustnost
(člen 263, četrti odstavek, PDEU; Uredba Evropskega parlamenta in Sveta 2023/2405, člena 3, točka 8(c), in 4(1), (4) in (5) ter Priloga I)
(Glej točke od 25 do 30, od 35 do 46 in od 67 do 80.)
Izrek
1.
Tožba se zavrže kot nedopustna.
2.
Postopek s predlogi za intervencijo Evropske komisije in združenj Renewable Fuels Association, Growth Energy, U. S. Grains Council ter družbe LanzaJet se ustavi.
3.
Združenje ePURE, de Europese Producenten Unie van Hernieuwbare Ethanol, in družba Pannonia Bio Zrt. nosita svoje stroške in stroške Evropskega parlamenta in Sveta Evropske unije, razen tistih, ki so zadnjenavedenima nastali v zvezi s predlogi za intervencijo.
4.
Parlament, Svet in predlagatelji intervencije iz točke 2 tega izreka nosijo vsak svoje stroške v zvezi s predlogi za intervencijo.